पसीने से तरबतर हो गए थे मनीष; बोले- मां के सामने बेइज्जती हो गई
Maniesh Paul Shares How Akshay Kumar's Joke Left Him Embarrassed In Front Of His Mother. मनीष पॉल ने अक्षय कुमार के साथ एक वाकया शेयर किया है। मनीष ने बताया कि एक अवॉर्ड शो होस्ट करते वक्त अक्षय उन पर चिल्ला पड़े थे। दरअसल अक्षय स्टेज से नीचे उतर रहे थे।
मनीष पॉल ने अक्षय कुमार के साथ एक वाकया शेयर किया है। मनीष ने बताया कि एक अवॉर्ड शो होस्ट करते वक्त अक्षय उन पर चिल्ला पड़े थे। दरअसल अक्षय स्टेज से नीचे उतर रहे थे। मनीष ने उसी वक्त अक्षय से एक सवाल कर दिया। अक्षय नाराज हो गए, उन्होंने मनीष को चुप रहने को कहा।
मनीष को पसीना आने लगा। उनकी मां भी वहीं मौजूद थीं। वो पहली बार मनीष का शो देखने के लिए आई थीं। मनीष को लगा कि मां के सामने उनकी बेइज्जती हो गई। मनीष को ये भी लगा कि उनका करियर खत्म हो गया। हालांकि तभी अक्षय ने कहा कि उन्होंने जो भी किया वो एक मजाक था।
अक्षय ने सख्त लहजे में मनीष को चुप रहने को कहा
मनीष पॉल से किसी फनी इंसीडेंट के बारे में सवाल किया गया। मनीष ने कहा कि ये तब की बात है कि जब उन्होंने फिल्मी अवॉर्ड्स की होस्टिंग करनी अभी शुरू ही की थी। मनीष ने ह्यूमन्स ऑफ बाम्बे से बात करते हुए कहा- अक्षय कुमार स्टेज से नीचे उतर रहे थे। मैंने उनसे कुछ सवाल कर दिए। उन्होंने सख्त लहजे में कहा- चुप कर
पसीने से तर-बतर हो मनीष
मनीष ने आगे कहा- उनकी (अक्षय) बात सुनते ही मैं पसीने से तरबतर हो गया। मेरी मां पहली बार मुझे देखने शो में आई थीं। मुझे काफी अजीब लग रहा था, ऐसा लगा जैसे बेइज्जती हो गई।
मनीष को लगा कि इससे उनका करियर भी खत्म हो सकता है, बावजूद उनका फ्लो नहीं बिगड़ा। वो अक्षय की सीट पर बढ़ने लगे। डायरेक्टर उन्हें ऐसा करने से रोकना चाह रहे थे, लेकिन मनीष अक्षय के पास चले गए।
डांट सुनने के बाद भी नहीं माने मनीष
अक्षय के पास जाकर मनीष ने उनसे कहा- आपने मां के सामने मेरी बेइज्जती कर दी। मैं बस आपसे एक्टिंग के लिए टिप्स मांगना चाह रहा था। हमारी बातचीत अलग लेवल पर पहुंच गई। सभी लोग चुपचाप सुन रहे थे। हालांकि अक्षय ने कुछ देर बाद कहा कि वो बस मजाक कर रहे थे। उन्होंने मेरे ह्यूमर की तारीफ भी की।
बाद में अक्षय के साथ फिल्म में किया काम
मनीष ने अक्षय कुमार और कटरीना कैफ के साथ फिल्म 'तीस मार खां' (2010) में काम किया। बतौर लीड एक्टर उन्होंने 2013 में 'मिक्की वायरस' में काम किया। एक्टिंग के साथ उन्होंने इवेंट होस्ट का सिलसिला भी जारी रखा। उन्होंने झलक दिखलाजा, इंडियाज गॉट टैलेंट और मैड इन इंडिया जैसे कई शोज होस्ट किए हैं।
होस्टिंग में अलग मुकाम हासिल कर चुके हैं मनीष पॉल
मनीष पॉल आज किसी तारीफ के मोहताज नहीं हैं। फिल्म इंडस्ट्री में जब भी कोई बड़ा शो होता है, अधिकतर मनीष ही उसे होस्ट करते हैं। 2002 में पहली बार उन्हें स्टार प्लस के शो 'संडे टैंगो' को होस्ट करने का मौका मिला।
इसी दौरान उन्होंने जी म्यूजिक पर VJ के तौर पर भी काम किया। इसके साथ उन्होंने रेडियो जॉकी बनकर रेडियो सिटी के मॉर्निंग शो 'कसा काय मुंबई' को होस्ट किया। हाल ही में वो सीरीज रफूचक्कर में दिखाई दिए।